
A V I Z

asupra propunerii legislative pentru completarea Legii nr.95 din 
14 aprilie 2006 privind  reforma în domeniul sănătăţii


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare,  Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea Legii nr.95 din 14 aprilie 2006 privind  reforma în domeniul sănătăţii, trimisă cu adresa nr. Pl - x 241 din 10 aprilie  2007, înregistrată sub nr.31/422 din  11 aprilie  2007. 
Potrivit dispoziţiilor art.75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră  decizională. 

Senatul, în calitate de primă Cameră sesizată, a respins  propunerea  legislativă  în şedinţa din 29 martie 2007.

             
În temeiul  prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din  18  aprilie  2007.



Membrii Comisiei au examinat iniţiativa legislativă, avizul favorabil al Consiliului Legislativ transmis cu adresa nr.1611 din 28 noiembrie 2006 şi punctul de vedere  al  Guvernului,  transmis  cu  adresa nr.35 din 5 ianuarie 2007,  prin care  nu  se susţine  adoptarea  iniţiativei  legislative. 

Cu prilejul dezbaterilor, membrii Comisiei juridice au constatat că această propunerea legislativă nu  se justifică întrucât  prevederilor art.208 din Legea  nr.95/2006 privind reforma  în domeniul sănătăţii, cu  modificările şi  completările ulterioare, asigurările sociale de sănătate sunt  obligatorii şi  funcţionează ca un sistem unitar, reprezentând principalul sistem de finanţare a ocrotirii sănătăţii populaţiei, care asigură accesul liber şi  nediscriminatoriu la  un pachet de servicii de bază pentru  asiguraţi.
Faţă  de aceste  considerente,  membrii  Comisiei  juridice, de disciplină şi imunităţi, au  hotărât,  cu  majoritate  de voturi, avizarea  negativă  a  iniţiativei  legislative.



În raport de obiectul şi conţinutul său, propunerea  legislativă  face parte din categoria legilor  organice.

PREŞEDINTE,                                           SECRETAR,

